показва следната информация: вид гориво (напр. „CHG“ за газообразен водород), максималното налягане на пълнене, номиналното работно налягане, датата на извеждане от експлоатация на резервоарите.
 2.2.
 Зарядната гърловина трябва да е монтирана на превозното средство, така че да се гарантира сигурното захващане на накрайника за зареждане с гориво. Зарядната гърловина трябва да е защитена срещу непозволени изменения и попадането на нечистотии и вода (напр. да е монтирана в отделение, което се заключва). Процедурата на изпитване е чрез визуална проверка.
 2.3.
 Зарядната гърловина не трябва да се монтира на външни елементи на превозното средство, предназначени за поглъщане на енергия (напр. броня), нито в отделението за пътници, отделението за багаж или на други места, където може да се натрупва газообразен водород и където вентилацията не е достатъчна. Процедурата на изпитване е чрез визуална проверка.
 2.4.
 Формата на зарядната гърловина на превозни средства със сгъстен водород трябва да съответства на международния стандарт ISO 17268:2012 (или по-нови версии) и да е съвместима със спецификация H35, H35HF, H70 или H70HF — в зависимост от номиналното си работно налягане и конкретно приложение.
 2.5.
 Ако е целесъобразно, формата на зарядната гърловина на превозните средства с втечнен водород може да бъде по преценка на производителя и със съгласието на техническата служба при липсата на стандарт, както е посочено в точка 2.4.
 Раздел Е
 Технически спецификации за компонентите в контакт с водорода по отношение на съвместимостта на материалите
 1.
 Изисквания
 1.1.
 В настоящия раздел са определени изискванията и процедурите за изпитване за системата за съхранение и компонентите на СССВ и ССВВ по отношение на съвместимостта на материалите. Това не се отнася за материали, които при нормални условия не влизат в контакт с водорода.
 2.
 Специални изисквания
 2.1.
 Материалите, използвани в СССВ, трябва да са съвместими с водород, когато са в контакт с водород в течно и/или газообразно състояние. Несъвместимите материали не трябва да влизат в контакт помежду си.
 2.2.
 Стомани
 2.2.1.
 Стоманите, използвани в СССВ, трябва да отговарят на изискванията към материалите в раздели 6.1.—6.4. от стандарт EN 9809-1:2018 или в раздели 6.1.—6.3. от стандарт EN 9809-2:2018, според случая.
 2.3.
 Неръждаеми стомани
 2.3.1.
 Неръждаемите стомани, използвани в СССВ, трябва да отговарят на раздели 4.1.—4.4. от стандарт EN 1964-3:2000.
 2.3.2.
 Заварените неръждаеми стомани за облицовка на резервоарите трябва да отговарят на раздели 4.1.—4.3., както и на раздели 6.1., 6.2. и 6.4. от стандарт EN 13322-2:2006, според случая.
 2.4.
 Алуминиеви сплави
 2.4.1.
 Алуминиевите сплави, използвани в СССВ, трябва да отговарят на изискванията към материалите в раздели 6.1. и 6.2. от международния стандарт ISO 7866:2012.
 2.4.2.
 Заварените алуминиеви сплави за облицовка на резервоарите трябва да отговарят на раздели 4.2. и 4.3., както и на раздели 4.1.2. и 6.1. от стандарт EN 12862:2000.
 2.5.
 Материали за пластмасови облицовки
 2.5.1.
 Материалите за пластмасова облицовка на резервоарите за съхранение на водород могат да бъдат термореактивни или термопластични.
 2.6.
 Влакна
 2.6.1.
 Производителят на резервоара съхранява за срока на планирания експлоатационен срок на модела на резервоара публикуваните спецификации за композитните материали, включително главните резултати от изпитванията, т.е. изпитването на опън, препоръките на производителя на материала по отношение на